*U-Nqukulu* inkwenkwana yakwa Qoboqobo inikwe imivumbo emashumi mabini ngokusuke ibambe omnye ngomqala.

*U-Tom* abati elinye ngu *Siting a* waye hambele kwa Bakonile waza ke walaliswa entangeni. Kute ebusuku wahlelwa sisenzakalo. Ite Ijaji xa isingisa ezijurini maze zikumbulele ukuba lomntu ebegcayiselwe, kuba esuke walaliswa ndlwini nye namantobazana. Zite ijuri akanatyala.

*U-Frederick Nyoka* obesisandla sika Byrne, igqweta lase Qonce unikwe iveki ezintandatu ngetyala lokuti kanti imali abeyamkelela inkosi yake ebengayi fikisi yonke.

*U-Dukiso* ngokub'a inkomo ka Alexander Mactavish wapantsi kwamablati unikwe umnyaka.

*U-George Mgonce, u-Bikani,* no *Debelele* ngokuba amahashe bafumene iminyaka emibini emnye besebenza nzima.

*U-Godfried Stotzman,* i-Jelman lakwa Qoboqobo ; linikwe ityala lokubulala u-Pakade, isibonda sase Ngqumeya. Ukufa kwake ate amangqina kwaba lo- luhlobo. Bekuko umhlaba obe ubangwa nguye ne Jelman. Lite lakuzigxota inkomo ngamini itile base bexabana. Ulibetile nalo. Kuvele unyana walo wamhlaba u-Pakade engalweni ngomkonto bamshiya ke elele. Abanye bati wada weza kutwalwa abanye bati wazigodukela. Emva koko uhlale intsuku zamashumi mabini waqauka. Igqweta le German livelise indawo yokuba kwapambi kwale ngxabano ebesifa u-Pakade wada waxelelwa nedini neyokuba ebese emdala kakade, engasenakuhlala xesha lide, nokuba ebengumntu onomsindo onocuku ingaba yonke lengxabano yavela ngaye. Ijuri zite ityala elibonaka- layo lelokubeta umntu, saza isigwebo sati makati ,emnye arole iponti ezimashumi mabini anesihlanu okunye babe nyanga ntandatu etolongweni.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti siyavumelana nazo zonke incwadi zabo esizishicilelayo.*

koko wesuka uruluneli Sir Henry, wababulela ababe se mkosini ngezifanelo zabo nangokugqiba ngokufane- lekileyo umsebenzi wabo, abaubizelweyo waselebulela abafundisi, wati oku kubonakalisa imfundiso yabo. Kwesuka u-Capt Shepstone—wababulela wabonakalisa nokuba bebetwele umsebenzi onzima, nobu Kristu babo emagazini ebunzimeni ezintlungwini, wati weva intshumayelo zabo ezimbini ezomhla kwasa kuliwa nangasemva kokulwa; wati abakona elizweni akevanga ntshumayelo enje ngezo. Nabanye bateta amazwi amakulu. Kwenziwa umnikelo wokubonga bati abapuma empini bahlanganisela isheleni ngambini banika kumfundisi ukuba atenge into eya kuba sisikumbuzo sokubuya kwabo empini. Lencwadi ndiyibala emagameni abo bonke ababonayo.

P. Q. Xulu.

IZINTO NGEZINTO.

E-Rini isipango bancoma ukuti sonakalise kakubi amasimi nezindlu sada sabulala nabantu ababini.

U-SlRAYO ngenxa yezizatu ezininzi ezaziwayo uku- tshiwe ebukosini.—*Standard and Mail.*

Ozibuleleyo.—Elinye lamapepa ase Bayi liti kuko ontsundu obefuna isheleni ezintandatu abezisebenzele, zala noyise waseleya kuzixoma.

Abafuna imihlaba emihle ngebeba belungiselela umhla wesine ku December, imini ekuya kutengiswa ngayo imihlaba yakwa Sandile.

Pesheya kwe Nciba kuko indawo esekunikelwa kuzo imali yemipu. Nakona abanye bayayamkela abanye abayivumi.

Kwa Koko kuko umfo ote esadla ngokuhlwa kwafika omnye, wavela ngasemva wamxabela ngezembe wafa kwa oko. Umbulali akakafunyanwa.

Kwele Diamond kumiswe u-Rev. Mr Mckenzie no Major Lowe, no Mr Edwards no Captain Ward no Mr John Fry ukuba bapengulule isizatu salemfazwe ibise Diamond.

Kwa Kama.—Nge Sabata ngomhla 21 ka September bekuvulwa indlu yetyalike esikumbuzo sika Kama. Ngomvulo kubeko intlanganiso ekwalunge nalo msebenzi.

Isifo Samahashe sesi qalile e-Transvaal. Bati lisuke libonakale lingati lipilile kuze ngequbuliso litiqwiti, libe lingakange likuyeke nokudla. Liti lakunqikwa linge linodila.—*Cape Times.*

Ama Q.welane asixenxe atinjwe emfazweni, ajikele ngase Bayi evela e-Port Nolloth, etwelwe ngumkombe ekutiwa yi-Namaqua. Pakati kwawo lomakonxwa kuko nenkosi u-Puffadder.

Uloliwe ngoku ude weza kuma nge Rini ukusuka e-Bayi. Imini yokuvulwa kwesiqingata esibe sisalele ibe nkulu kanye kulomizi yomibini. Abase Bayi benyuke ngaye uloliwe lowo beza kwinto enkulu yesidlo ebilungiswe e-Rini.

Intlalo yase Russia iya ikula ngobubi ngenxa ye- liqela lihlanganela ukubulala abangekoyo kulo. Ku- banjwa kusand’ ukubanjwa abantu ekutiwa ngabalo, kuba ngoku kumiselwe ukuba okulo uya kuba netyala. Nokoke bati kukona landayo.

E-Transvaal kuko abantwana abebese ndlwini belishumi elinamnye, kungeko mntu mkulu. Omnye wabo utate isiquma seruluwa wati makake akangele ukuba kuya kutini na xa asibeke eziko. Isuke iruluwa yadubula, abanye bafa kwaoko, abanye akwaziwa ukuba baya kupila.

U-Colonel Bakes Russell ikalipa elifumene u- dumo kule mfazwe yakwa Tshaka kuvakala ukuba unyulwe ukuba aye kupata imikosi eya kulwa no Si- kukuni. Abanye bati kulomnyaka nokuba uyaya akase na kwenza nto kude kuvele ubusika ngenxa yesi- fo emahasheni nase bantwini.—*Natal Witness.*

Ibuluwa Yakwa Cetywayo.—Umfo otile ubalisa ngokuti ngomhla we 12 ku August kwesuka u-Sir Garnet neqelana elitile lenkosana yamajoni baya apo bekuhlala iruluwa ka Cetywayo. Bafike lomwewe wayo unefatyi ezilikulu zeruluwa ezingekenziwa nto. Bafike kuko nenyoka enkulu emnyama, abayi dubuleyo. Neruluwa leyo bati xa baza kugoduka bayifaka umlilo.

Ezocingo, zakwa Rulumente zivela kwelama MpondO:—Bekuko intlanganiso enkuluyama-Mpondo ko Mkulu, ngemini yezolo. Ndive kusitiwa u-Mqikela utete ngoluhlobo entlanganisweni:—U-Diko usingenise enkatazweni no-Rulumente, kodwa ke noko sekunjalo, ilizwe alikufa ngenxa ka Diko. Nokuba selede u-Rulumente weza apa andisayi kulwa, ndiya kusuka ndihlale. Ndimxelele u-Diko ukuba makakupe yonke into ka Jojo ayitimbileyo. Andingede ndiye ehlatini ngenxa ka Diko. Kodwa kumbulani oku nonke, nokuba selingubanina isela, nokuba liyinkosina, nokuba ngumntu omnyamana, elite leba into yakwa Jojo, ndiya kulibulala mna.” Ukubake u-Mqikela utembekile koku akutetileyo, sotemba ukuba nokuba kute kwako isipiti piti nganeno apa emdeni yoti yona inkosi leyo negqiza elikulu labantu ihlale izole. Kodwa noko izinto zisafumane zepatshalala malunga ngase Mfundisweni. Ndite ndakuba ndimxelele u-Mqikela atete ukuba zizole izinto, ndimkile ndasinga ngase mdeni.—*Penny Mail.*

ISITWENETWENE SOMFO WASE HERSCHEL.—Umfo obala ese Herschel uti, lomfo ndibala ngaye ngowesa Mahlubi. Umntu ofumane wewala ukukangela angati embone pakati kwama kwenkwana agqibe ekutini ukwayinkwenkwana naye; kodwa ete waxelelwa ukuba lomntu ukumashumi omane (40) eminyaka ubudala, mhlaumbi ngapezulu, angati ete wamqondisisa kakuhle ibehle ixele imibimbi ukuba okunene lendoda sitwenetwene somfo. Ubude bake zinyawo ezintatu ezine inch ezisitoba, emilile kona umfo lo; ubunzima bake ziponti ezimashumi asixenxe. Ama- gama ayalala kuye ukuba maninzi, kupatwa kutiwa ngu “ Karolus ” inxenyeiti ngu “ Makmensch,” inxenye iti ngu “ Half-mensch.” Kodwa noko elona limdumeleyo kutiwa “ Mtungarwi.” Lisoka. Uke abeko ngamaxesha atile nase Koloni apa, ukabonwe nase Aliwal, nase Burghersdorp, nase Colesberg, nase Hanover, nakwezinye indawo. Ngumntu obukekayo ke apo sukuba ete qata kona e-Koloni, bati abatanda ukunga bangabona izimangana bamti jwi nengutyana zamankwenkwana. Entetweni ufumana ebakaxa esi Ngesini, nasesi Bulwini afumane axovule isifalafala samazwi. Eyona nteto ayaziyo ngqe si Mfengu.— *Post.*

Abantu ababala limhlope pakati e-Africa.— U-Major Serpa Pinto, umhambi apa e-Africa, ute kwingxoxo yake e-Lisbon :—“Emantla kumandla omele i-Zambesi, ndibone izimanga eluhambeni Iwam. Ndite ngenye imini ndaqonda ukuba omnye umfo kwaba batwele impahla yam ngumntu omhlope. Ngumfo wesizwe esingaziwayo nanamhlanje. *Kuko isizwe esikulu esimhlope e-South Africa.* Igama laso ngama *Casequer*; ababantu bamhlope ngapezu kwama Caucasia, endaweni yokuba babe nenwele ezinde, bane nwelana eziquvileyo ngati buboya, zaye zingcekengceke. Izandundu ezi zabo zitsolekile ayo amehlo asuke afana nawama China. Amadoda aqinile kanye. Bati bakutola ngotolo lusuke lutshone endlovini. Bapile zingcambu zemiti nazinyamakazi; ziti zakupela ezizinto baqale ukuba nobudlelane nabanye abantu abanjengama Amabuela abati bafumane ukutya kuwo ngokutengisa impondo zendlovu. Ama Cassequere ngabantu abamana bebadula, abaze ke balale ubusuku obubini ndaweni’nye. Kupela kwesizwe e-Africa esingaku kataleleyo ukukupeka ukutya ngembiza. Ngabantu abamana bebadula begqiba ilizwe bengamaqelana, mhlaumbi izindlu ezine nokuba zintandatu zihambe ndawonye.

|  |
| --- |
| EZASE MARKENI.l-BAYI. |
| Umbona nge ngxowa ... | 20 | 0 |  | 24 | 0 |
| Amazimba „ | 15 | 0 |  | 30 | 0 |
| Umgubo „  | 32 | 0 |  | 40 | 0 |
| Itapile „ | 20 | 0 |  | 25 | 0 |
| Irasi nge 100 lbs | 6 | 0 |  | 10 | 0 |
| Isikumba senkomo nge lb | 0 | 2 |  | 0 | 2f |
| Esegusha sisinye | 0 | 6 |  | 2 | 0 |
| Esebokwe „ ... | 1 | 9 |  | 3 | 0 |
| Esetole „ ... | 2 | 0 |  | 10 | 0 |
| Iplanga ngonyawo | 0 | 6 |  | 0 | 9 |
| Uboya begusha ... | 0 | 6 |  | 1 | 2 |
| Uboya beseyi bokwe  | 1 | 4 |  | 0 | 0 |
| Intsiba zenciniba  | 20 | 0 |  | 29 | 0 |

INTLANGANISO YOMBULELO.

Ngubeni Natal August 14th 1879.

Nkosi yami etandiweyo ndifakele lendaba enkulu epepeni lakomkulu. Ekupeleni konyaka we 1878 yaqala ukuwela imikosi yenkosazana ukuya kwelama-zulu. Yayite irulumente yacela e-Edendale amadoda amashumi mahlanu namahashe awo. Kodwake kwavela anga 54 esikolweni saba Wesile esidumileyo e-Natal; bawashiya amakaya abo ngoxolo, nonina noyise, nabafazi babo nabazalwana nabantwana. Bahamba bengapendulanga nalinye ilizwi. Nikuvile okwe- blayo e-Sandlwana, nikuvile okwehlayo e-Hlobane nowehlayo e-Kambule, kwada kwase Lundinino Nodwe. agu, nasekutsheni kwemizi yokumkani wama Zulu- Lawo madoda ekona kuleyo nkonzo zinyanga ezinta- adatu ngeyesixenxe babuya ngoxolo. Pakati kwaba kwasala abatatu ekulweni, ababini basala e-Sandlwana omnye wasala e-Lundini. Bafika ekaya nge 25 ku July 1879- Andinakuluteta uvuyo Iwa lo mhla wabahlangabeza umfundisi u-Rev John Owsopp ba Ibaninzi abantu, wonke umzi wazala izitarata bati bacungena ekaya babuliswa nge culo, bekokelwe ngabantu bonke kwaza kwangenwa ekerikeni. Emva kokungenwa kwavunywa iculo lendumiso lamashumi imahlanu namazwi nemibongo. Kekaloku abazali babo bacinga ukwenza into yokuvuya ngenxa yabo, bambonge ngovuyo u Tixo obe likaka labo nomlondo ozi wabo ezintshabeni zabo. Kwalungiswa isidlo esikulu kwaxelwa inkomo negusha kwenziwa nokuninzi ukudla kwa Mangesi. Kwalungiselwa ukuba kudlewe e-Kerikeni yahonjiswa ngokungumangaliso i-Kike. Emacaleni omabini bekuko amagama ezindawo po yayilwela kona e-Sandlwana ne Hlombane ne Ka abule nelase Lund ini. Epulpeteni kwaxony wa ama-s

saka amatatu nemikonto. Pakati kwaxonywa isibalo siti “ God Save the Queen.” Kweso sidlo bekuko Rulumente u-Sir Henry Bulwer, nesandla sake u- Colonel Mitchell, no General Sir John Bissett no Capt Shepstone na Mangesi amaninzi. Emva ko-

kutyiwa wesuka u-Rev John Owsopp, walesa incwadi baliweyo ukuba ishicilelwe ibe sisikumbuzo. Emva

 ISIGIDIMI SAMAXOSA, OCTOBER 1, 1879. 7